पीथमपुर में नहीं जलेगा कचरा
जमीन में दबे कचरे का हो निपटान
भोपाल गैस पीड़ित महिला उद्योग संगठन के संयोजक अब्दुल जब्बार ने बताया कि सरकार यूका कारखाना के गोदाम में रखे कचरे को नष्ट करने की बात कर रही है, जो गलत है। इस कचरे से सीधे तौर पर गैस पीड़ितों की सेहत पर कोई असर नहीं हो रहा है। जबकि शहर का वातावरण कारखाने के आसपास के तालाबों में दबाए गए 10 हजार मैट्रिक टन जहरीले कचरे से खराब हो रहा है।
पीसीबी ने की थी पीथमपुर की सिफारिश
जहरीले कचरे को पीथमपुर स्थित रामकी इनवायरो के इंसीनरेटर में जलाकर खत्म करने की सिफारिश केंद्रीय प्रदूषण नियंत्रण बोर्ड ने की थी। कारखाने से नमूने के तौर पर 10 मैट्रिक टन कचरा ले जाकर उसे जलाने का ट्रायल भी बोर्ड दो मर्तबा कर चुका है। दोनों ही बार केंद्रीय प्रदूषण नियंत्रण बोर्ड ने सुप्रीम कोर्ट को कचरा जलाने से पीथमपुर के पर्यावरण पर दुष्प्रभाव पर असर नहीं होने की रिपोर्ट भेजी है। तभी से भोपाल ग्रुप फॉर इंफॉर्मेशन एंड एक्शन, भोपाल गैस पीड़ित संघर्ष सहयोग समिति पीथमपुर में जहरीले कचरे के निपटान का विरोध कर रहे हैं।
यूनियन कार्बाइड कारखाने के गोदाम में 340 मैट्रिक टन जहरीला कचरा रखा हुआ है। इस कचरे को हादसे के बाद वैज्ञानिकों की टीम ने कारखाना परिसर की सफाई के बाद गोदाम में रखवाया था। तभी से गैस पीड़ित कचरा निपटान की मांग सरकार से कर रहे हैं, लेकिन कचरे को कारखाने से शिफ्ट कर नष्ट नहीं किया जा सका है।
कचरे में क्या
जिंक क्रोमियम, निकिल, लैड (सीसा), कैडमियम, सीसा कॉपर, जिंक, मैग्नीज क्रोमियम, निकिल, मर्करी आदि कैमिकल हैं।
कारखाने में रखा है 340 मैट्रिक टन जहरीला कचरा
भास्कर न्यूज | इंदौर
केंद्रीय पर्यावरण मंत्री प्रकाश जावड़ेकर ने आज यहां कहा कि यूनियन कार्बाइड का जहरीला कचरा पहले धार जिले के पीथमपुर में जलाने की योजना थी, परंतु सामाजिक संगठनों के विरोध के बाद अब कचरे को अन्यत्र जगह नष्ट करने की वैकल्पिक व्यवस्था की जाएगी। जावड़ेकर ने यहां मीडिया से चर्चा के दौरान कहा कि भोपाल गैस त्रासदी के जहरीले कचरे को नष्ट करने को लेकर एहतियातन सभी उपाय किए जा रहे हैं। उन्होंने कहा कि पहले धार जिले के पीथमपुर स्थित रामकी प्लांट में यूनियन कार्बाइड का जहरीला कचरा जलाए जाने की योजना थी। जिसके फलस्वरूप कुछ कचरा नष्ट करने का प्रारंभिक परीक्षण (ड्राय रन) भी किया गया, लेकिन इस बीच पीथमपुर के स्थानीय लोगों के साथ कुछ सामाजिक संगठनों द्वारा विरोध करने पर कचरा जलाने के फैसले पर रोक लगा दी गई।
जावड़ेकर ने माना कि इस तरह कचरे का निपटान करने से प्लांट के आसपास चारों और फैली रहवासी बस्तियों के वातावरण पर बुरा असर पड़ सकता है। साथ ही इससे जल, वायु प्रदूषण बढ़ेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva bho_Deva hin_Deva hin_Deva